PATVIRTINTA

Raseinių rajono kultūros centro

direktoriaus 2024 m. gruodžio 2 d.

įsakymu Nr. TO-32

**RASEINIŲ RAJONO KULTŪROS CENTRO**

**PASTATŲ IR SISTEMŲ PRIEŽIŪROS, EINAMOJO REMONTO DARBININKO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. PAST. IR SIST. PRIEŽ., EIN. REM. DARBININKAS yra \_\_\_\_\_\_\_KVAL. DARBUOTOJAS\_\_

(pareigybės pavadinimas) (nurodoma pareigybės grupė)

2. Pareigybės lygis – \_\_\_\_\_\_\_\_\_\_\_\_\_\_\_\_\_\_\_\_\_C\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodoma, kuriam lygiui (A (A1 ar A2), B, C, D) priskiriama pareigybė)

**II SKYRIUS**

**PASTATŲ IR SISTEMŲ PRIEŽIŪROS, EINAMOJO REMONTO DARBININKO SPECIALIEJI REIKALAVIMAI**

3. Darbuotojas, einantis šias pareigas, turi atitikti šiuos specialius reikalavimus**:**

3.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;

3.2. turėti specialųjį elektrotechninį išsilavinimą;

3.3. būti susipažinęs su LR teisės aktais reglamentuojančiais elektros įrenginių eksploatavimą, elektrotechnikos pagrindus, naudojamų prietaisų paskirtį ir eksploatavimo taisyklėmis;

3.4. gebėti valstybine kalba reikšti minti raštu ir žodžiu;

3.5. turėti galiojančius, reikalingus darbo funkcijoms atlikti pažymėjimus

3.6. žinoti elektros įrenginių montavimo ir įjungimo darbų taisykles;

3.7. išmanyti pagrindinių elektrotechninių medžiagų rūšis, jų savybes ir paskirtį, elektros įrenginių gedimų, pažeidimų ir avarijų atsiradimo priežastis bei pagrindinius jų šalinimo būdus, nuolatinės ir kintamos elektros srovės variklių, transformatorių veikimo principus bei sandarą;

išmanyti nesudėtingų ir vidutinio sudėtingumo prietaisų bei universalių įtaisų sandarą, gedimų elektros tinkluose ir elektros mašinų darbe nustatymo būdus, laidų sujungimo bei litavimo būdus, elektros variklių įjungimo ir išjungimo tvarką, įstaigos elektros įrenginių pajėgumus, darbo režimus;

3.8. išmanyti vandentiekio, kanalizacijos sistemų technologijas ir reikalavimus darbui su jomis;

3.9. mokėti planuoti ir organizuoti einamojo remonto atlikimo procesą;

3.10. žinoti galiojančius higienos reikalavimus.

4. Darbuotojas privalo:

4.1. dorai ir sąžiningai vykdyti savo darbą, laikytis darbo drausmės;

4.2. laiku ir tiksliai vykdyti vadovo nurodymus, laikytis subordinacijos;

4.3. elgesiu ir veikla nepažeisti etikos principų ir taisyklių.

## 5. Darbuotojas turi vadovautis:

## 5.1. Lietuvos Respublikos įstatymais ir kitais Raseinių rajono kultūros centro (toliau - Kultūros centro) veiklą reglamentuojančiais norminiais teisės aktais;

## 5.2. Kultūros centro nuostatais;

## 5.3. darbo sutartimi;

## 5.4. Kultūros centro darbo vidaus tvarkos taisyklėmis;

## 5.5. darbų saugos instrukcijomis;

## 5.6. šiuo pareigybės aprašu;

## 5.7. Kultūros centro direktoriaus įsakymais, neprieštaraujančiais Lietuvos Respublikos teisės aktams.

**III SKYRIUS**

**PASTATŲ IR SISTEMŲ PRIEŽIŪROS, EINAMOJO REMONTO DARBININKO FUNKCIJOS**

6. Šias pareigas einantis darbuotojas vykdo šias funkcijas:

6.1. užtikrina elektros įrengimų ir prietaisų tinkamą priežiūrą, jų remontą;

6.2. užtikrina vandentiekio ir kanalizacijos tinklų sistemos tinkamą priežiūrą, jų remontą;

6.3. prižiūri, kad įrengimai būtų įžeminti (atjungtas elektros įrenginio srovines dalis įžemina patikrintais įžemikliais arba specialiai tam skirtais stacionariais įrengtais įtaisais. Ant įžemintų elektros įrenginių iškabina plakatus ,,ĮŽEMINTA“;

6.4. nustato gedimų priežastis ir šalina pažeidimus apšvietimo tinkle, paleidimo ir reguliavimo aparatūroje, elektros varikliuose;

6.5. įrengia apšvietimo armatūrą, jungiklius, šakučių lizdus, šviestuvus, esant poreikiui keičia apšvietimo įrangą;

6.6. keičia perdegusias apšvietimo lempas, jas surinka;

6.7. šalina atsiradusius sistemos eksploatavimo metu gedimus arba apie tai praneša atitinkamų institucijų vadovams, specialistams;

6.8. veda Kultūros centro elektros apskaitą; prižiūri, kaip kiti Kultūros centro darbuotojai laikosi elektrosaugos reikalavimų;

6.9. atlieka einamąjį apšildymo, vėdinimo sistemų ir jų įrenginių remontą;

6.10. prižiūri šiluminį mazgą, šilumos apskaitos prietaisus, atlieka jų profilaktinę priežiūrą;

6.11. dirbant darbus, galinčius turėti įtakos žmogaus sveikatai laikosi higienos reikalavimų; naudoja apsaugos priemones;

6.12. tiesioginiam vadovui teikia informaciją apie atliekamus darbus ir iškilusias problemas, imasi priemonių jiems pašalinti; atliktus darbus įrašo į tam skirtą žurnalą;

6.13. neleidžia pašaliniams asmenims lankytis tarnybinėse patalpose,

6.14. nepatiki savo pareigų vykdymo kitam asmeniui;

6.15. pasikeitus darbo procesui informuoja Kultūros centro darbuotojus apie pavojingus, kenksmingus ir kitus veiksnius;

6.16. prižiūri tvarką ir švarą darbo vietoje;

6.17. darbo laiku atlieka tik tas funkcijas, kurios yra skirtos Kultūros centro veiklai užtikrinti;

6.18. bendradarbiauja su Kultūros centro režisieriais, kultūrinių renginių organizatoriais, meno kolektyvų vadovais, kultūros projektų vadovu ir kitais renginių organizatoriais dėl tinkamo scenos paruošimo renginiui.

Susipažinau ir sutinku:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data) (Parašas) (Vardas ir pavardė)